**Saopćenje za javnost Sarajevo, 23. 5. 2023.**

**Poziv za dostavljanje prijava: Program internacionalnih posjeta (*TNA - Transnational Access Fellowships)***

**RESILIENCE – Istraživačka infrastruktura za religijske studije, objavljuje drugi poziv za prijave na Program internacionalnih posjeta (*Transnational Access Fellowships*). Poziv je otvoren od 15. maja do 1. jula 2023. godine. Korisnicima ovog programa bit će omogućen direktan pristup kolekcijama vodećih istraživačkih institucija i univerziteta u Evropi, uz podršku stručnjaka iz oblasti.**

Korisnicima TNA programa bit će omogućen fizički i virtualni pristup jedinstvenim kolekcijama i ekspertizi vodećih istraživačkih institucija i univerziteta u Evropi na direktan i efikasan način. Također, posjete kroz TNA program podrazumijevaju brz pristup raspoloživim resursima, što znači efikasnije korištenje vremena za istraživanje. Svaka institucija domaćin će korisnicima ustupiti mjesto za rad, pomoć u istraživanju kroz fizičke i digitalne kolekcije, preporuke i upute za lokalna putovanja i smještaj, kao i druge beneficije specifične za svaku pojedinačnu instituciju. Značajno je napomenuti da će korisnicima programa biti ponuđeno stručno vodstvo iskusnih istraživača institucije domaćina, kao i prilike za umrežavanje sa domaćim istraživačima tokom posjeta.

**Institucije prijema**

TNA institucije domaćini su: RESILIENCE koordinator - FSCIRE (Institut za religijske studije u Bolonji) (IT), Univerzitet Bar-Ilan (Ramat Gan, IL), Bektashi World Center (Tirana, AL), CIRCSE (Milano, IT), Katolički univerzitet u Luvenu (KU Leuven) (BE), Mikado biblioteka (Aachen, DE), New Georgian University (Poti, GE), Univerzitet „Sv. Kliment Ohridski“ u Sofiji (BG), Teološki Univerzitet u Apeldoornu (NL), Univerzitet u Ljubljani, Teološki fakultet (SI), Univerzitet u Münsteru (DE), Univerzitet u Sarajevu (BiH), Akademija za teološke studije u Volosu (GR). Zajednički, svi partneri osiguravaju da su u okviru izučavanja religijskih studija kroz TNA program zastupljeni kršćanski i islamski studij, te judaistika.

**Poziv za prijavu**

Poziv za dostavljanje prijava otvoren je od 15. maja do 1. jula 2023. godine. Za kratke posjete institucijama domaćinima u akademskoj 2023-2024. godini, prijaviti se mogu istraživači bez obzira na stepen istraživačke karijere, uz obavezu ispunjavanja uslova institucije domaćina. Poziv za prijavu dostupan je [ovdje](https://www.resilience-ri.eu/cfa-tna/).

**O RESILIENCE infrastrukturi**

RESILIENCE je jedinstvena, interdisciplinarna istraživačka infrastruktura za religijske studije, kroz koju se razvija platforma visokih performansi, pružaju razvojni alati i velike količine podataka istraživačima i naučnicima iz svih naučnih oblasti povezanih sa različitim aspektima izučavanja religije, bilo u sadašnjosti ili kroz historiju. RESILIENCE infrastruktura je nedavno uvrštena u ESFRI Mapu puta za 2021. godinu, te je za pripremnu fazu koja će trajati od 2022. do 2026. godine, osigurala sredstva od Evropske komisije.

**O ESFRI-ju**

[ESFRI](http://www.esfri.eu) je Evropski strateški forum za istraživačke infrastrukture. To je strateški instrument za unapređenje naučne integracije Evrope i jačanje njenog međunarodnog dosega. ESFRI Mapa puta je ključni instrument za dugoročno evropsko strateško planiranje razvoja istraživačkih infrastruktura.

**Poziv za prijavu na RESILIENCE TNA program**

Detaljne informacije o pozivu za prijavu na RESILIENCE TNA program možete pronaći [ovdje.](https://www.resilience-ri.eu/cfa-tna/)

**RESILIENCE Partneri**

* Albanian University UFO (Tirana, AL)
* Bar-Ilan University (Ramat Gan, IL)
* École Pratique des Hautes Études (Paris, FR)
* Fondazione per le Scienze Religiose (Bologna, IT)
* Institut für Angewandte Informatik (Leipzig, DE)
* KU Leuven (BE)
* Sofia University “St. Kliment Ohridski” (Sofia, BG)
* Theological University of Apeldoorn (NL)
* University of Münster (DE)
* University of Sarajevo (BIH)
* University of Warsaw (PL)
* Volos Academy for Theological Studies (GR)

**Resursi**

[Ovdje](https://www.resilience-ri.eu/resources/) možete pronaći logo, fotografije i druge materijale.

**Kontakt**

Lieneke Timpers of KU Leuven, TNA koordinator: lieneke.timpers@kuleuven.be

Služba za naučnoistraživački rad

Univerzitet u Sarajevu

Obala Kulina bana 7/II, 71000 Sarajevo

Bosna i Hercegovina

Tel.: +387 33 56 51 23

E-mail: [nir@unsa.ba](mailto:nir@unsa.ba)